Hüsker Düs musikk ble mer melodisk og strukturert med tiden. I 1982 var Harts tromming «betydelig teknisk forbedret og mer presis enn tidligere», samtidig som han og Mould som delte syngingen, ble mer samstemte. Mens Mould var bandets hoved-låtskriver, begynte Hart å skrive flere låter. Hart skrev to sanger på EP-en, den mørke «Diane» og den lystige «It's Not Funny Anymore». Hüsker Dü ble snart populære blant college-studenter, og flere spor fra , spesielt Harts «Diane» ble hyppig spilt på student-radio rundt i USA. Hart fikk raskt tilnavnet «hippieen» av fans på grunn av hans lange hår og tendens til å spille barfot. Musikkbiograf Michael Azerrad uttalte i tillegg at Harts sanger var «mye mer San Francisco '67 enn New York '77», noe som stod i kontrast til Moulds bitre låter.